Rosenkrantzgade 21 - opførelse af ny teatersal 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Nana Gregersen og Valdemar Poulsen var forhindrede i at deltage i udvalgets behandling af sagen.  
 
RESUMÉ 
Teatret Svalegangen har søgt om tilladelse til at opføre en ny teatersal med tilhørende foyer, 
skuespillergarderober og ny materialelift som udbygning af eksisterende bygninger på ejendommen 
[adresse] nye teatersal placeres som erstatning for et eksisterende uudnyttet tagrum over eksisterende sal i 
baghuset.   Eksisterende bygning mellem forhus og baghus udbygges til at indeholde ny trappe- og 
elevatorforbindelse mellem café og foyerområder i stue- og parterreplan og den nye teatersal.    
 
 
I det østlige gårdrum etableres materialelift og i det vestlige gårdrum opføres nye skuespillergarderober i to 
etager over eksisterende værkstedsbygning.    
 
 
Etagearealet udvides med 558 m2 fra 2089 m2 til 2647 m2.    
 
 
Baghusets højde øges med ca. 2,3 meter fra 15,4 meter til 17,7 meter.    
 
 
Ejendommen er omfattet af lokalplan nr. 591 og ligger i kommuneplanens rammeområde 010302CY, der 
fastlægger områdets anvendelse til cityformål.    
 
 
En partshøring har givet anledning til flere indsigelser mod det ansøgte byggeri. Indsigelserne omhandler 
primært forringelse af lysforholdene, forøgede indbliksgener og forringede udsigtsforhold.    
 
 
Projektet er i overensstemmelse med lokalplanen og kommuneplanens rammebestemmelser.   
 
 
Planlægning og Byggeri vurderer, at byggeriets indvirkning på omgivelserne ikke går ud over, hvad der må 
forventes i området, og anbefaler, at byggeriet godkendes.  
INDSTILLING 
At Teknik og Miljø bemyndiges til at meddele de fornødne tilladelser til byggeriet. 
Sagens forløb 
26-02-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
03-03-2014 Magistraten 
 
Fremsendes til [adresse] med bemærkning, at Magistraten i mødet den 3. marts 2014 anbefaler, at byrådet 
tiltræder Magistratsafdelingen for Teknik og Miljøs indstilling af 24. februar 2014. 
 
 
Heidi Berg tog forbehold. 
 
05-03-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 5. marts 2014 
 
10-03-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Nana Gregersen og Valdemar Poulsen var forhindrede i at deltage i udvalgets behandling af sagen. 
 
